वाटर स्पोर्ट्स में नौगांव के प्रिंस परमार को मिला रजत पदक
थाईलैंड में आयोजित एशियन केनो स्लालाम (वाटर स्पोटर्स) प्रतियोगिता में मध्य प्रदेश राज्य वाटर स्पोटर्स एकेडमी के 3 खिलाड़ियों ने रजत पदक हासिल कर मध्य प्रदेश का नाम रोशन किया है।
प्रतियोगिता में छतरपुर जिले में नौगांव के प्रिंस परमार ने चंपा मौर्य के साथ मिलकर सी-2 मिक्स्ड इवेंट में भारत के लिए रजत पदक हासिल किया है। जिले के खेल क्षेत्र की अभी तक की यह सबसे बढ़ी उपलब्धियों में से एक है। जिले में कहीं भी वाटर स्पोर्टस अभ्यास के लिए कोई भी स्थान नहीं है। फिर भी जिले के प्रिंस परमार और चंपा मौर्य ने सर्च टेलेंट में हिस्सा लेते हुए भोपाल की एकेडमी में अपना स्थान बनाया। वहां पर 6 साल तक अभ्यास करने के बाद भारतीय टीम में अपना स्थान सुनिश्चित किया। इसके बाद थाईलैंड में 24 से 26 मार्च तक आयोजित एशियन केनो स्लालाम (वाटर स्पोटर्स) प्रतियोगिता में तीसरा स्थान पाते हुए जिले और अपने गांव का नाम रोशन किया है। खेल एवं युवा कल्याण विभाग के डीएसओ प्रदीप अबिद्रा ने बताया कि प्रिंस परमार ने भारतीय टीम के लिए रजत पदक अर्जित करने पर कलेक्टर रमेश भंडारी, एसपी ललित शाक्यवार, जिला समन्वयक नेहरू युवा केंद्र अरविंद्र सिंह यादव, पुष्पेन्द्र पटैरिया, केके खरे, कोच मानसिंह, शंकर लाल रैकवार, भारत भूषण मिश्रा, बृजवाला यादव, सुरेश निगम, धनीराम अहिरवार, धीरज चौबे, जमाल आलम सुशील बैद्य ने शुभकामनाएं दी है।
खेल एवं युवा कल्याण अधिकारी प्रदीप अबिद्रा ने बताया कि वर्ष 2010 में विभाग के प्रयास से नौगांव रोड के मऊसहानियां गांव के जगत सागर तालाब में वाटर स्पोटर्स टेलेंट सर्च का आयोजन कराया गया। इस वाटर स्पोटर्स में ऐकेडमी के मुख्य प्रशिक्षक देवेंद्र गुप्ता को आमंत्रित किया गया। इस टेलेंट सर्च में जिले के प्रिंस परमार और पंचम लाल रैकवार का चयन मध्य प्रदेश वाटर स्पोटर्स एकेडमी के लिए किया गया।
2010 में टेलेंट सर्च के दौरान हुआ था चयन
सफलता
bho_Deva awa_Deva hin_Deva hin_Deva hin_Deva hne_Deva